
ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2017-06-29 Nr. Tp-10
Šakiai


Posėdis įvyko 2017-06-29 1000-1200 val.


Posėdžio pirmininkas Edgaras Pilypaitis.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 21 rajono savivaldybės tarybos nariai (registravimo žiniaraštis pridedamas, 1 priedas).

Svarstant atitinkamus klausimus, dalyvauja svečiai ir kviestieji asmenys (priedas, sąrašas pridedamas). 

Edgaras Pilypaitis. Darbotvarkėje buvo pateikti 35 sprendimo projektai. Sprendimo projektą Nr. 35 „Panaudos sutarties su Marijampolės apskrities vyriausiuoju policijos komisariatu nutraukimo“ siūloma atidėti.  

DARBOTVARKĖ:


1. Dėl Ingos Cibulskienės atleidimo iš rajono savivaldybės administracijos direktoriaus pavaduotojos pareigų. 

2. Dėl Šakių rajono savivaldybės administracijos direktoriaus pavaduotojo pareigybės aprašymo patvirtinimo.

3. Dėl rajono savivaldybės administracijos direktoriaus pavaduotojo skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo.


4. Dėl rajono savivaldybės administracijos direktoriaus pavaduotojo skyrimo.

5. Dėl rajono savivaldybės tarybos 2017 m. vasario 24 d. sprendimo Nr. T-39 „Dėl rajono savivaldybės tarybos 2015 m. balandžio 30 d. sprendimo Nr. T-39 „Dėl atstovų į Lietuvos savivaldybių asociacijos suvažiavimą išrinkimo“ pakeitimo“ pakeitimo.


6. Dėl atstovo delegavimo į Regiono plėtros tarybą.


7. Dėl turto perdavimo.

8. Dėl pritarimo Šakių rajono Lukšių Vinco Grybo gimnazijos dalyvavimo 2017 metais švietimo įstaigų modernizavimo programoje. 

9. Dėl mokyklinio autobuso perėmimo Šakių rajono savivaldybės nuosavybėn ir jo perdavimo valdyti, naudoti ir disponuoti patikėjimo teise. 

10. Dėl leidimo laikinai uždaryti Šakių lopšelį – darželį „Berželis“. 

11. Dėl leidimo laikinai uždaryti Šakių rajono Gelgaudiškio vaikų darželį „Eglutė“. 


12. Dėl leidimo laikinai uždaryti Kriūkų mokyklos-daugiafunkcio centro ikimokyklinio ugdymo skyrių „Pušelė“. 

13. Dėl leidimo laikinai uždaryti Paluobių mokyklos-daugiafunkcio centro mišrią ikimokyklinio – priešmokyklinio ugdymo grupę. 

14. Dėl pailgintos dienos grupės steigimo Kriūkų mokykloje-daugiafunkciame centre.  

15. Dėl pailgintos dienos grupės steigimo Griškabūdžio gimnazijoje. 



16. Dėl priešmokyklinio ugdymo grupės steigimo Griškabūdžio gimnazijoje. 


17. Dėl rajono savivaldybės tarybos 2012 m. vasario 15 d, sprendimo Nr. T-51 „Dėl ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo tvirtinimo“ priedo pakeitimo ir papildymo. 

18. Dėl Lukšių Vinco Grybo gimnazijos struktūros pertvarkos ir Gelgaudiškio vidurinio ugdymo skyriaus steigimo. 

19. Dėl rajono savivaldybės tarybos 2017 m. kovo 31 d. sprendimo Nr. T-76 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2017/2018 mokslo metams“ priedo pakeitimo ir papildymo. 

20. Dėl Kukarskės globos namų socialinės globos kainos patvirtinimo. 

21. Dėl Šakių rajono savivaldybės smulkaus ir vidutinio verslo plėtros fondo nuostatų patvirtinimo. 

22. Dėl Šakių rajono savivaldybės 2017 metų užimtumo didinimo programos patvirtinimo. 

23. Dėl Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėje“ įgyvendinimo Šakių rajono savivaldybėje aprašo patvirtinimo. 

24. Dėl rajono savivaldybės tarybos 2016 m. gruodžio 23 d. sprendimo Nr. T-382 „Dėl projekto „Šakių rajono socialinio būsto plėtra“ Nr. 08.1.2-CPVA-R-408-41-0001/VL-861 socialinio būsto pirkimo būdo ir pirkimo sąlygų patvirtinimo“ pakeitimo. 

25. Dėl rajono savivaldybės tarybos 2017 m. vasario 24 d. sprendimo Nr. T-24 „Dėl rajono savivaldybės 2017-2019 metų strateginio veiklos plano patvirtinimo“ pakeitimo. 


26. Dėl Šakių rajono savivaldybės 2018-2024 metų plėtros strateginio plano rengimo ir įgyvendinimo priežiūros komisijos sudarymo ir nuostatų patvirtinimo. 


27. Dėl žemės mokesčio tarifų nustatymo 2018 metams. 


28. Dėl žemės nuomos mokesčio tarifų 2017 metams nustatymo. 

29. Dėl sutikimo. 

30. Dėl sutikimo perimti valstybės turtą savivaldybės nuosavybėn. 


31. Dėl nekilnojamojo turto perdavimo Šakių rajono Kidulių pagrindinei mokyklai. 


32. Dėl turto perdavimo. 


33. Dėl negyvenamųjų patalpų, esančių Griškabūdžio seniūnijoje, Degutinės kaime, Liepų g. 1, perdavimo viešajai įstaigai Griškabūdžio ambulatorijai pagal panaudos sutartį. 


34. Dėl savivaldybės būsto, esančio Šakiuose, Striūpų g. 4-7, pardavimo. 


NUTARTA. Patvirtinti posėdžio darbotvarkę su 34 sprendimo projektais. 


BALSAVO: „už“ – 21 (vienbalsiai). 

Eglė Dragūnaitytė. Nusišalinu nuo sprendimų projektų „Dėl Lukšių Vinco Grybo gimnazijos struktūros pertvarkos ir Gelgaudiškio vidurinio ugdymo skyriaus steigimo“, „Dėl nekilnojamojo turto perdavimo Šakių rajono Kidulių pagrindinei mokyklai“, nes tai yra mano darbovietė. 


Tautvydas Šukys. Nusišalinu nuo sprendimo projekto „Dėl Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėje“ įgyvendinimo Šakių rajono savivaldybėje aprašo patvirtinimo“ dėl galimų interesų. 


Tomas Skaizgirys. Nusišalinu nuo sprendimų projektų „Dėl žemės mokesčio tarifų nustatymo 2018 metams“, „Dėl žemės nuomos mokesčio tarifų 2017 metams nustatymo“. 


Mantas Puskunigis. Nusišalinu nuo sprendimų projektų „Dėl žemės mokesčio tarifų nustatymo 2018 metams“, „Dėl žemės nuomos mokesčio tarifų 2017 metams nustatymo“ dėl darbovietės. 


Violeta Simonavičienė. Nusišalinu nuo sprendimų projektų „Dėl žemės mokesčio tarifų nustatymo 2018 metams“, „Dėl žemės nuomos mokesčio tarifų 2017 metams nustatymo“.


Antanas Burkšaitis. Nusišalinu nuo sprendimo projekto „Dėl Lukšių Vinco Grybo gimnazijos struktūros pertvarkos ir Gelgaudiškio vidurinio ugdymo skyriaus steigimo“, nes tai yra mano darbovietė. 


Ramūnas Kaunas. Nusišalinu nuo sprendimo projekto „Dėl Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėje“ įgyvendinimo Šakių rajono savivaldybėje aprašo patvirtinimo“. 


Raminta Bastytė. Nusišalinu nuo sprendimų projektų „Dėl žemės mokesčio tarifų nustatymo 2018 metams“, „Dėl žemės nuomos mokesčio tarifų 2017 metams nustatymo“.


Arūnas Tarnauskas. Nusišalinu nuo sprendimo projekto „Dėl žemės mokesčio tarifų nustatymo 2018 metams“. 

NUTARTA. Leisti tarybos nariams nedalyvauti svarstant atitinkamus sprendimų projektus.    


BALSAVO: „už“ – 21 (vienbalsiai).


1. SVARSTYTA. Ingos Cibulskienės atleidimo iš rajono savivaldybės administracijos direktoriaus pavaduotojos pareigų klausimas. 


Pranešėjas Edgaras Pilypaitis, savivaldybės meras.


NUSPRĘSTA. Pritarti sprendimo projektui (sprendimas Nr. T-192).


BALSAVO: „už“ – 21 (vienbalsiai). 

2. SVARSTYTA. Šakių rajono savivaldybės administracijos direktoriaus pavaduotojo pareigybės aprašymo patvirtinimo klausimas.


Pranešėjas Edgaras Pilypaitis, savivaldybės meras. 

NUSPRĘSTA. Pritarti sprendimo projektui (sprendimas Nr. T-193).


BALSAVO: „už“ – 21 (vienbalsiai).


3. SVARSTYTA. Rajono savivaldybės administracijos direktoriaus pavaduotojo skyrimo slapto balsavimo balsų skaičiavimo komisijos sudarymo ir slapto balsavimo biuletenio pavyzdžio patvirtinimo klausimas. 


Pranešėjas Edgaras Pilypaitis, savivaldybės meras. Balsų skaičiavimo komisija sudaroma iš narių: Lietuvos socialdemokratų partijos frakcijos narys – Martinas Eimutis, Lietuvos valstiečių ir žaliųjų sąjungos frakcijos narys – Mantas Puskunigis, Tėvynės Sąjungos - Lietuvos Krikščionys demokratai narė – Violeta Simonavičienė. 

Rima Rauktienė. Zanavykų frakcija siūlo Mindaugą Tarnauską. 

NUSPRĘSTA. Pritarti sprendimo projektui (sprendimas Nr. T-194).


BALSAVO: „už“ – 21 (vienbalsiai).
 


4. SVARSTYTA. Rajono savivaldybės administracijos direktoriaus pavaduotojo skyrimo klausimas. 


Pranešėjas Edgaras Pilypaitis, savivaldybės meras. Administracijos direktorius vadovaudamasis Lietuvos Respublikos vietos savivaldos įstatymo 29 straipsnio 3 dalimi, siūlo Ilonos Šeflerienės kandidatūrą į rajono savivaldybės administracijos direktoriaus pavaduotojos pareigas. Aš, vadovaudamasis Lietuvos Respublikos vietos savivaldos įstatymo 20 straipsnio 2 dalies 4 punktu bei atsižvelgdamas į rajono savivaldybės administracijos direktoriaus 2017 m. birželio 22 d. siūlymą Nr. S-1420 „Dėl rajono savivaldybės administracijos direktoriaus pavaduotojo kandidatūros“, teikiu rajono savivaldybės tarybai Ilonos Šeflerienės kandidatūrą į rajono savivaldybės administracijos direktoriaus pavaduotojos pareigas. 

Ilona Šeflerienė. Trumpai pristatė savo biografiją. Gavusi pasiūlymą užimti savivaldybės administracijos direktoriaus pavaduotojos postą pasitariau su šeima ir nutariau priimti šį pasiūlymą. Daryti viską atvirai ir nuoširdžiai, stengtis dirbti atiduodant visą save, visada prisiimti atsakomybę, pripažinti klaidas. Ateinu be išankstinių nuostatų, vykdyti visas man pavestas funkcijas ir pareigas. 

Mindaugas Tarnauskas. Ar priklausote kokiai nors partijai? Kokias problemas įžvelgiate savivaldybės administracijoje? Ar spėjote į kai kurias įsigilinti? Kokius sprendimo būdus matote?


Ilona Šeflerienė. Nepriklausau jokiai partijai. Problemų visada yra, tačiau įvardinti konkrečių negalėčiau. 


Irena Haase. Jūsų prisistatyme neišgirdau, kokie bus jūsų tikslai ir vizija užimant šias pareigas? Viena iš pagrindinių funkcijų bus viešųjų pirkimų organizavimas. Kaip juos organizuosite? Jums bus pavesta koordinuoti Vaikų teisių apsaugos, Socialinės paramos, Kultūros ir turizmo bei Švietimo ir sporto skyrių veiklą. Kaip planuojate dirbti užimant šias pareigas? 

Ilona Šeflerienė. Ateinu į direktoriaus pavaduotojos vietą, tad visus savo darbus derinsiu su direktoriumi. 


Mindaugas Tarnauskas. Įvardinkite tris pirmuosius darbus, kuriuos atliksite užėmusi šias pareigas. Būsite atsakinga už viešųjų pirkimų organizavimą. Kaip vertinate paskutinius viešųjų pirkimų pasikeitimus? 


Ilona Šeflerienė. Žinau, kad nuo liepos 1 d. keičiasi įstatymas ir su viskuo reikės susipažinti. Šiandien tiksliai pasakyti kaip vyks viešieji pirkimai negaliu. 


Aušrelė Pukinskienė. Kiek savo darbe esate turėjusi daugiausiai pavaldinių?


Ilona Šeflerienė. Nesu turėjusi. 

Skelbiama 15 minučių pertrauka, kurios metu vyks slapto balsavimo procedūra. 


Violeta Simonavičienė. Slapto balsavimo balsų skaičiavimo komisija išdavė 21 biuletenį „Dėl rajono savivaldybės administracijos direktoriaus pavaduotojo skyrimo“. Atidarius balsadėžę rasta 21 biuletenis. Paduoti balsai pasiskirstė taip: „už“ – 16, „prieš“ – 5 (protokolas pridedamas).

Edgaras Pilypaitis. Sprendimo projekto 1 punktą išdėstyti taip: „Skirti nuo 2017 m. liepos 3 d. Iloną Šeflerienę į rajono savivaldybės administracijos direktoriaus pavaduotojos pareigas politinio (asmeninio) pasitikėjimo pagrindu rajono savivaldybės tarybos įgaliojimų laikui“. 

NUSPRĘSTA. Pritarti sprendimo projektui (sprendimas Nr. T-195).


BALSAVO: „už“ – 21 (vienbalsiai). 

5. SVARSTYTA. Rajono savivaldybės tarybos 2017 m. vasario 24 d. sprendimo Nr. T-39 „Dėl rajono savivaldybės tarybos 2015 m. balandžio 30 d. sprendimo Nr. T-39 „Dėl atstovų į Lietuvos savivaldybių asociacijos suvažiavimą išrinkimo“ pakeitimo“ pakeitimo klausimas. 


Pranešėjas Edgaras Pilypaitis, savivaldybės meras.

Rima Rauktienė. Pagal tvarkas atstovus savivaldybės taryba savo įgaliojimų laikui renka pagal kvotas, proporcingai rinkimus laimėjusių partijų ar rinkimų komitetų vietoms tarybose. Mes žinome kokios partijos ir kokiais skaičiais 2015 metais laimėjo rinkimus, tai atrodo, kad šiandien deleguojamos pavardės neatitinka teisingo parinkimo. Didžiausia skaičių laimėjo Lietuvos valstiečių ir žaliųjų sąjunga, todėl delegatas prie mero turėtų būti iš šios partijos. Siūlytume palikti Juozą Puodžiukaitį. 

Edgaras Pilypaitis. Tarybos sprendimas buvo priimtas 2015 m. balandžio 30 d. pagal tą situaciją ir niekas nesilaikė kvotos skaičiaus. Šis sprendimas parengtas dėl mano asmens, o ne dėl kito. 

NUSPRĘSTA. Pritarti sprendimo projektui (sprendimas Nr. T-196).


BALSAVO: „už“ – 13, „susilaikė“ – 8.

6. SVARSTYTA. Atstovo delegavimo į Regiono plėtros tarybą klausimas. 


Pranešėjas Edgaras Pilypaitis, savivaldybės meras. Finansų ir rajono plėtros komitetas pritarė siūlymui deleguoti Bernardiną Petrą Vainių. 

NUSPRĘSTA. Pritarti sprendimo projektui, įrašant žodžius „Bernardiną Petrą Vainių“ (sprendimas Nr. T-197).


BALSAVO: „už“ – 19, „susilaikė“ - 2.

7. SVARSTYTA. Turto perdavimo klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-198).


BALSAVO: „už“ – 21 (vienbalsiai).  

8. SVARSTYTA. Pritarimo Šakių rajono Lukšių Vinco Grybo gimnazijos dalyvavimo 2017 metais švietimo įstaigų modernizavimo programoje klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-199).


BALSAVO: „už“ – 21 (vienbalsiai).  

9. SVARSTYTA. Mokyklinio autobuso perėmimo Šakių rajono savivaldybės nuosavybėn ir jo perdavimo valdyti, naudoti ir disponuoti patikėjimo teise klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-200).


BALSAVO: „už“ – 21 (vienbalsiai).  

10. SVARSTYTA. Leidimo laikinai uždaryti Šakių lopšelį – darželį „Berželis“ klausimas.


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-201).


BALSAVO: „už“ – 21 (vienbalsiai).  


11. SVARSTYTA. Leidimo laikinai uždaryti Šakių rajono Gelgaudiškio vaikų darželį „Eglutė“ klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-202).


BALSAVO: „už“ – 21 (vienbalsiai).


12. SVARSTYTA. Leidimo laikinai uždaryti Kriūkų mokyklos-daugiafunkcio centro ikimokyklinio ugdymo skyrių „Pušelė“ klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas. 

NUSPRĘSTA. Pritarti sprendimo projektui (sprendimas Nr. T-203).


BALSAVO: „už“ – 21 (vienbalsiai).


13. SVARSTYTA. Leidimo laikinai uždaryti Paluobių mokyklos-daugiafunkcio centro mišrią ikimokyklinio – priešmokyklinio ugdymo grupę klausimas.


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.


Tautvydas Šukys. Kodėl įstaiga uždaroma 2 mėnesiams?


Gintaras Demenius. Vakar 13 val. ugdymo įstaigoje vaikų nebuvo. Kaip sakė įstaigos vadovas, tai per dieną ateina 3 vaikai ir jie pabūna tik iki pietų. Nuo liepos 3 iki rugpjūčio 23 d. auklėtojos atostogaus, nes joms priklauso 56 dienos. Vaikams vasaros laikotarpiu sudarytos sąlygos naudotis mokyklos sporto aikštynu. 

NUSPRĘSTA. Pritarti sprendimo projektui (sprendimas Nr. T-204).


BALSAVO: „už“ – 19, „susilaikė“ – 2.


14. SVARSTYTA. Pailgintos dienos grupės steigimo Kriūkų mokykloje-daugiafunkciame centre klausimas.


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-205).


BALSAVO: „už“ – 21 (vienbalsiai).  

15. SVARSTYTA. Pailgintos dienos grupės steigimo Griškabūdžio gimnazijoje klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.


Violeta Simonavičienė. Etato išlaikymui prašoma skirti 335,75 Eur per mėnesį. 


Gintaras Demenius. Buhalterė garantuoja, kad suma nurodyta tinkama. 

NUSPRĘSTA. Pritarti sprendimo projektui (sprendimas Nr. T-206).


BALSAVO: „už“ – 21 (vienbalsiai).


16. SVARSTYTA. Priešmokyklinio ugdymo grupės steigimo Griškabūdžio gimnazijoje klausimas.


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas. Sprendimo projekte buvo numatyta, kad etato išlaikymui reikės 362,50 Eur, tačiau čia įsivėlusi klaida. Lėšų reikės 854,00 Eur. 

NUSPRĘSTA. Pritarti sprendimo projektui (sprendimas Nr. T-207).


BALSAVO: „už“ – 16, „susilaikė“ – 5. 

17. SVARSTYTA. Rajono savivaldybės tarybos 2012 m. vasario 15 d. sprendimo Nr. T-51 „Dėl ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo tvirtinimo“ priedo pakeitimo ir papildymo klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas. Švietimo, sveikatos, kultūros ir socialinių reikalų komitetas rekomendavo iš sprendimo projekto išbraukti 2 punktą. Ūkio ir verslo komitetas rekomendavo iš sprendimo projekto 2 punktą išbraukti. Finansų ir rajono plėtros komitetas vieningos nuomonės nepriėmė. 

Arvydas Šlėderis. Komitetuose nebuvo išanalizuota kiek konkrečiai kiekvienoje klasėje yra mokinių ir koks yra prognozuojamas skaičius. Remtis vien mokinių skaičiumi klasėje nėra tinkamas dalykas. Mokinio mokymosi kokybę apsprendžia ne vien mokinių skaičius. Neleisdami Žiburio gimnazijai komplektuoti klasės, mes mokinių skaičių padidiname. Nėra nė vienos rajono mokyklos, kuri klasėje dirbtų su 31-32 mokiniais, t.y. tik gimnazijoje. 

Antanas Burkšaitis. Kad būtų mažinamas mokinių skaičius klasėse, aš tam pritariu. Šakių „Varpo“ mokyklos rašte rašoma, kad „jų netenkina klasėse mokinių skaičius po 29 vaikus, kas neatitinka Šakių rajono savivaldybės tarybos sprendimo Nr. T-51. Tokiose klasėse vargu ar galima tikėtis tinkamos ugdymo kokybės, kai tame pačiame mieste esančiai ugdymo įstaigai tėvų prašymu, tikėtina, bus leidžiama komplektuoti klases su minimaliu mokinių skaičiumi“. Siūlyčiau šias pataisas daryti rudenį, dabar paliekant galioti seną tvarką.  

Raminta Bastytė. Siūlyčiau dėl sprendimo projekto punktų balsuoti atskirai. 

Mindaugas Tarnauskas. Ar yra parengtas mokyklų pertvarkos planas ir kas jame numatyta?


Gintaras Demenius. Tinklo pertvarkos planas patvirtintas tarybos sprendimu ir jis yra iki 2020 metų. Vietoj dviejų 9 klasių komplektuoti vieną klasę, tai nėra įstaigos pertvarka. 

Edgaras Pilypaitis. Buvo dar vienas pasiūlymas, kad mokinių skaičių paliktume ne 100, o 96 ir formuotume 4 komplektus. 


Irena Haase. Manau, kad išbraukti iš sprendimo projekto 2 punktą būtų neteisinga tų vaikų atžvilgiu, kurie pasirinko gimnaziją. 

Antanas Burkšaitis. Mokinių skaičius 96 nieko neišsprendžia, lieka tas pats konfliktas. 


Rima Rauktienė. Frakcijos vardu prašome pertraukos. 

Edgaras Pilypaitis. Skelbiu 10 minučių pertrauką. Po pertraukos posėdžių salėje dalyvauja 20 tarybos narių. Išėjo tarybos narys Mantas Puskunigis. Pagal Vietos savivaldos įstatymą meras negali priklausyti jokiam komitetui, todėl naudojuosi išskirtine teise ir siūlau 2 punkto redakciją, kuri buvo išsakyta ir Švietimo, sveikatos, kultūros ir socialinių reikalų komitete. Siūlau 2 punkte vietoj skaičiaus „100“ įrašyti skaičių „96“. Siūlau už tai balsuoti.

NUTARTA. Nepritarti siūlymui sprendimo projekto 2 punkte vietoj skaičiaus „100“ įrašyti skaičių „96“. Sprendimo projekto 2 punkte palikti skaičių „100“. 

BALSAVO: „už“ – 8, „prieš“ – 5, „susilaikė“ – 7. 


Edgaras Pilypaitis. Siūlau balsuoti už tai, kad iš sprendimo projekto 2 punktas būtų išbrauktas. 


NUTARTA. Nepritarti 2 punkto išbraukimui iš sprendimo projekto. 

BALSAVO: „už“ – 10, „prieš“ – 6, „susilaikė“ – 4. 


Edgaras Pilypaitis. Siūlau balsuoti už visą sprendimo projektą, kuriame yra 2 punktai. 


NUSPRĘSTA. Nepritarti sprendimo projektui.


BALSAVO: „už“ – 8, „prieš“ – 1, „susilaikė“ – 11. 

Iš posėdžių salės išėjo Eglė Dragūnaitytė ir Antanas Burkšaitis. Toliau posėdyje dalyvauja 18 tarybos narių. 


18. SVARSTYTA. Lukšių Vinco Grybo gimnazijos struktūros pertvarkos ir Gelgaudiškio vidurinio ugdymo skyriaus steigimo klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas.

NUSPRĘSTA. Pritarti sprendimo projektui (sprendimas Nr. T-169).


BALSAVO: „už“ – 11, „susilaikė“ – 7, „nusišalino“ – 2. 

Į posėdžių salę grįžo Eglė Dragūnaitytė ir Antanas Burkšaitis. Toliau posėdyje dalyvauja 20 tarybos narių.


19. SVARSTYTA. Rajono savivaldybės tarybos 2017 m. kovo 31 d. sprendimo Nr. T-76 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2017/2018 mokslo metams“ priedo pakeitimo ir papildymo klausimas. 


Pranešėjas Gintaras Demenius, Švietimo ir sporto skyriaus vyriausiasis specialistas, atliekantis skyriaus vedėjo funkcijas. Sprendimo projektu Nr. 18 įsteigėme Gelgaudiškio vidurinio ugdymo skyrių, bet nepriimdami sprendimo projekto Nr. 17 nereglamentavome mokinių skaičiaus skyriuje. Pagal dabartinę situaciją skyrius gali būti ir su vienu mokiniu. 



NUSPRĘSTA. Nepritarti sprendimo projektui.


BALSAVO: „už“ – 7, „prieš“ – 3, „susilaikė“ – 10. 

20. SVARSTYTA. Kukarskės globos namų socialinės globos kainos patvirtinimo klausimas. 


Pranešėja Leonora Pocevičiūtė, Socialinės paramos skyriaus vedėja. 


Valdas Stankūnas. Buvo numatyta svarstyti ir Šakių socialinių paslaugų centro kainą. Kodėl šis projektas nebuvo pateiktas?


Leonora Pocevičiūtė. Nes nesuderintas su administracija. Trūko duomenų. 


Mindaugas Tarnauskas. Kokių duomenų trūko? Ar įstaiga pasirengusi pateikti trūkstamus duomenis?

Leonora Pocevičiūtė. Jų motyvas didinti kainą buvo toks, kad 2016 metais didėjo socialinių slaugytojų atlyginimai. Kainą dėl to kelti po metų, manau, tikrai nėra pagrindo. Taip pat dėl šaldiklio įsigijimo, transporto išlaidų. 


Arvydas Šlėderis. Yra Vyriausybės nutarimas, kuriuo vadovaujantis tvirtinama kaina. Tvarkoje yra numatytas derinimas. Jeigu kainos didinimas nėra pagrįstas, tai kaina negali būti teikiama tvirtinimui. 

Iš posėdžio salės išėjo Violeta Simonavičienė. Toliau posėdyje dalyvauja 19 tarybos narių. 


Edgaras Pilypaitis. Kaina nebuvo teikiama, nes dviejų įstaigų teikiančių tą pačią paslaugą, kaina skiriasi net 12 centų. 


NUSPRĘSTA. Pritarti sprendimo projektui (sprendimas Nr. T-209).


BALSAVO: „už“ – 19 (vienbalsiai).


21. SVARSTYTA. Šakių rajono savivaldybės smulkaus ir vidutinio verslo plėtros fondo nuostatų patvirtinimo klausimas.


Pranešėja Daiva Palukaitienė, Šakių verslo informacijos centro direktorė.


Valdas Stankūnas. Kiek sudarytų 10 proc. lėšų surinktų iš nekilnojamo turto mokesčio?


Daiva Palukaitienė. Šiais metais skirta 32000 Eur.  


Mindaugas Tarnauskas. 6.4.3. punktą siūlau papildyti žodžiais „arba INVEGOS garantija“. 

NUSPRĘSTA. Pritarti sprendimo projektui su papildymais (sprendimas Nr. T-210).


BALSAVO: „už“ – 19 (vienbalsiai).


22. SVARSTYTA. Šakių rajono savivaldybės 2017 metų užimtumo didinimo programos patvirtinimo klausimas. 


Pranešėjas Kęstutis Kuncaitis, Ūkio skyriaus vedėjas.

NUSPRĘSTA. Pritarti sprendimo projektui (sprendimas Nr. T-211).


BALSAVO: „už“ – 19 (vienbalsiai).


Iš posėdžių salės išėjo tarybos nariai Ramūnas Kaunas, Tautvydas Šukys. Toliau posėdyje dalyvauja 17 tarybos narių. 


23. SVARSTYTA. Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėje“ įgyvendinimo Šakių rajono savivaldybėje aprašo patvirtinimo klausimas. 


Pranešėja Danutė Jurgutienė, rajono savivaldybės administracijos vyriausioji specialistė.


NUSPRĘSTA. Pritarti sprendimo projektui (sprendimas Nr. T-212).


BALSAVO: „už“ – 17, „nusišalino“ – 2. 


Į posėdžių salę grįžo tarybos nariai Ramūnas Kaunas, Tautvydas Šukys. Toliau posėdyje dalyvauja 19 tarybos narių.
 


24. SVARSTYTA. Rajono savivaldybės tarybos 2016 m. gruodžio 23 d. sprendimo Nr. T-382 „Dėl projekto „Šakių rajono socialinio būsto plėtra“ Nr. 08.1.2-CPVA-R-408-41-0001/VL-861 socialinio būsto pirkimo būdo ir pirkimo sąlygų patvirtinimo“ pakeitimo klausimas. 


Pranešėjas Vitas Girdauskas, Regioninės plėtros skyriaus vedėjas. Iki sandorio sudarymo būstas turi būti tinkamas naudojimui. Savivaldybė į jau nupirktą turtą investuoti negali. 


Irena Haase. Ar projektas buvo derintas su Biudžeto ir turto skyriumi? Kas prisiims atsakomybę už nupirktus butus jeigu juose niekas nenorės gyventi?


Vitas Girdauskas. Su skyriumi derinta. Yra nupirktas vienas butas, kuriame apgyvendinti žmonės. Perkant butus žiūrime, kad būtų darbo vietų ir miestelis. 


Juozas Puodžiukaitis. Jeigu bus nupirktas būstas, o jame nerasime norinčių gyventi. Ką darysime?


Vitas Girdauskas. Pirksime būstą, kuris būtų tinkamas gyventi. Manau, kad iš eilėje esančių 89 asmenų rasime kas norės juose gyventi.  


NUSPRĘSTA. Pritarti sprendimo projektui (sprendimas Nr. T-213).


BALSAVO: „už“ – 18, „susilaikė“ – 1.


25. SVARSTYTA. Rajono savivaldybės tarybos 2017 m. vasario 24 d. sprendimo Nr. T-24 „Dėl rajono savivaldybės 2017-2019 metų strateginio veiklos plano patvirtinimo“ pakeitimo klausimas. 

Pranešėjas Vitas Girdauskas, Regioninės plėtros skyriaus vedėjas.

NUSPRĘSTA. Pritarti sprendimo projektui (sprendimas Nr. T-214).


BALSAVO: „už“ – 18, „susilaikė“ – 1.


26. SVARSTYTA. Šakių rajono savivaldybės 2018-2024 metų plėtros strateginio plano rengimo ir įgyvendinimo priežiūros komisijos sudarymo ir nuostatų patvirtinimo klausimas. 


Pranešėjas Vitas Girdauskas, Regioninės plėtros skyriaus vedėjas.

Edgaras Pilypaitis. Komitetų posėdžių metu į sprendimo projektą buvo įrašyti komitetų pirmininkai, t.y. Raminta Jakelaitienė, Valdas Stankūnas, Arvydas Šlėderis. 


Irena Haase. Į komisijos sudėtį siūlomi kai kurių skyrių vedėjai. Tačiau mes žinome, kad jie yra ir projektų vadovai. Ar tai bus gerai? Gal vertėtų įtraukti bendruomenės narius? 


Vitas Girdauskas. Ši komisija nėra projektų, tai strateginio plano rengimo komisija. Yra darbo grupės, kurių sudėtyje yra bendruomenės atstovai. 


Mindaugas Tarnauskas. Deleguojami visų komitetų pirmininkai. Manau, kad Kontrolės komiteto pirmininkas taip pat čia turėtų būti. 


Iš posėdžio salės išėjo Arūnas Tarnauskas. Toliau posėdyje dalyvauja 18 tarybos narių. 


Irena Haase. Siūlau į sprendimo projektą neįtraukti skyrių vedėjų, o įtraukti bendruomenių atstovus. 


Edgaras Pilypaitis. Dabar mes to padaryti negalime, nes neturėtume tų žmonių sutikimų. 


NUSPRĘSTA. Pritarti sprendimo projektui, papildant nariais - Raminta Jakelaitienė, Valdas Stankūnas, Arvydas Šlėderis, Mindaugas Tarnauskas (sprendimas Nr. T-215).


BALSAVO: „už“ – 17, „susilaikė“ – 1.


Iš posėdžių salės išėjo tarybos nariai Raminta Bastytė, Tomas Skaizgirys. Toliau posėdyje dalyvauja 16 tarybos narių. 


Edgaras Pilypaitis. Prieš svarstant sprendimo projektą „Dėl žemės mokesčio tarifų nustatymo 2018 metams“ siūlau balsuoti už tai, kad galėtume dalyvauti sprendimo projekto svarstymo procedūroje ir klausimą spręsti iš esmės. 


NUTARTA. Dalyvauti sprendimo projekto „Dėl žemės mokesčio tarifų nustatymo 2018 metams“ svarstymo procedūroje ir klausimą spręsti iš esmės. 


BALSAVO: „už“ – 14, „nebalsavo“ – 2. 

27. SVARSTYTA. Žemės mokesčio tarifų nustatymo 2018 metams klausimas. 


Pranešėja Egidija Grigaitienė, Biudžeto ir turto skyriaus vedėja.


Ramūnas Kaunas. Šis klausimas buvo svarstomas trišalėje verslo taryboje, kuri nutarė tarifo nedidinti ir koeficientą palikti 1,6. Mes, žemdirbių asociacijos nariai, svarstome galimybę trauktis iš trišalės tarybos, nes mūsų nuomonės niekas nepalaiko. Prašau tarybos narių palaikyti sprendimo projektą, kuriame pateiktas tarifas 1,6. 

Egidija Grigaitienė. Komitetuose nuomonės išsiskyrė. Buvo pasiūlyta mokesčio tarifus palikti praėjusių metų lygio. 


Ramūnas Kaunas. Jeigu tarifas paliekamas 1,7. Kiek didėja žemės mokestis?


Egidija Grigaitienė. Maždaug 5 proc. Pasiūlyta palikti praėjusių metų tarifą, nuo kurio 0,1 proc. dalį skirti vietinės reikšmės kelių fondui. 


Aušrelė Pukinskienė. Ūkininkai nuo šių metų pradės mokėti didesnį gyventojų pajamų mokestį. Manau, kad prie kelių fondo turėtų prisidėti tie, kurie važinėja tam tikrai keliais ir nori prie to prisidėti. Siūlau pasilikti prie tarifo 1,6. 


NUSPRĘSTA. Pritarti sprendimo projektui, eilutėse 1-6 įrašant 1,7, eilutėse 7.1. -7.2. įrašant 0,8, eilutėse 7.3. -7.12. įrašant 1,5, eilutėse 7.13. – 7.15. įrašant 0,8, eilutėse 7.16., 7.17., 8 įrašant 1,5 (sprendimas Nr. T-216).


BALSAVO: „už“ – 10, „prieš“- 2, „susilaikė“ – 4, „nusišalino“ - 2.


Edgaras Pilypaitis. Prieš svarstant sprendimo projektą „Dėl žemės nuomos mokesčio tarifų 2017 metams nustatymo“ siūlau balsuoti už tai, kad galėtume dalyvauti sprendimo projekto svarstymo procedūroje ir klausimą spręsti iš esmės. 


NUTARTA. Dalyvauti sprendimo projekto „Dėl žemės nuomos mokesčio tarifų 2017 metams nustatymo“ svarstymo procedūroje ir klausimą spręsti iš esmės. 


BALSAVO: „už“ – 16 (vienbalsiai). 

28. SVARSTYTA. Žemės nuomos mokesčio tarifų 2017 metams nustatymo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-217).


BALSAVO: „už“ – 16, „nusišalino“ – 2. 

Į posėdžių salę grįžo tarybos nariai Raminta Bastytė, Tomas Skaizgirys. Toliau posėdyje dalyvauja 18 tarybos narių.


29. SVARSTYTA. Sutikimo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-218).


BALSAVO:  „už“ – 18 (vienbalsiai).


30. SVARSTYTA. Sutikimo perimti valstybės turtą savivaldybės nuosavybėn klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-219).


BALSAVO: „už“ – 18 (vienbalsiai).

Iš posėdžių salės išėjo tarybos narė Eglė Dragūnaitytė. Toliau posėdyje dalyvauja 17 tarybos narių. 


31. SVARSTYTA. Nekilnojamojo turto perdavimo Šakių rajono Kidulių pagrindinei mokyklai klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-220).


BALSAVO: „už“ – 17, „nusišalino“ - 1.


Į posėdžių salę grįžo tarybos narė Eglė Dragūnaitytė. Toliau posėdyje dalyvauja 18 tarybos narių. 


32. SVARSTYTA. Turto perdavimo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-221).


BALSAVO: „už“ – 18 (vienbalsiai).

33. SVARSTYTA. Negyvenamųjų patalpų, esančių Griškabūdžio seniūnijoje, Degutinės kaime, Liepų g. 1, perdavimo viešajai įstaigai Griškabūdžio ambulatorijai pagal panaudos sutartį klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-222).


BALSAVO: „už“ – 18 (vienbalsiai).

34. SVARSTYTA. Savivaldybės būsto, esančio Šakiuose, Striūpų g. 4-7, pardavimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-223).


BALSAVO: „už“ – 18 (vienbalsiai).
***


Edgaras Pilypaitis. Praėjusiame tarybos posėdyje buvo pateiktas paklausimas, kurio atsakymą pagarsinu. 2017 m. birželio 16 d. Tėvynės Sąjungos – Lietuvos krikščionių demokratų Šakių skyriaus pirmininkas Edgaras Pilypaitis, TS-LKD frakcijos seniūnė Violeta Simonavičienė, Lietuvos valstiečių ir žaliųjų sąjungos Šakių skyriaus pirmininkas Raimondas Januševičius, LVŽS frakcijos rajono savivaldybės taryboje seniūnas Tomas Skaizgirys ir Lietuvos socialdemokratų partijos Šakių skyriaus pirmininkas Viktoras Lebedžinskas bei LSDP frakcijos seniūnas Bernardinas Petras Vainius pasirašė koalicinį susitarimą. Savivaldybės įstaigų vadovai Raimondas Januševičius ir Viktoras Lebedžinskas pasirašant koalicinį susitarimą dalyvavo kaip partijų skyrių pirmininkai. Darbo laiko apskaitos žiniaraščiuose minimų įstaigų vadovų darbo laikas, dalyvaujant koalicinio susitarimo pasirašyme, neapskaitytas.

***


Tautvydas Šukys. Zanavykų frakcijos vardu teikiame paklausimą savivaldybės administracijos Ūkio ir Bendrojo skyriaus vedėjams (pridedama). 

***

Bernardinas Petras Vainius pateikė informaciją, kad Ministerija perskirsto funkcijas ir planuoja naikinti Žemės ūkio skyrius arba ruošiamasi dalį jų vykdomų funkcijų perduoti kitoms institucijoms.  
***


Mindaugas Tarnauskas. Zanavykų frakciją neramina Gelgaudiškio dvaro nuomos klausimas. Kaip žinome, savivaldybei gresia 2,3 mln. Eur bauda, kurią savivaldybė turėtų pradėti mokėti jau nuo šių metų gruodžio mėnesio. Buvo skelbiamas nuomos konkursas. Teko girdėti, kad buvo sulaukta rimtų dalyvių, kurie, mano nuomone, turi patirties tokių projektų vystyme. Teko girdėti, kad nuomos sutartis vis dar nepasirašyta. Kodėl? Kokie motyvai? Ar planuojama pasirašyti? Kaip bus su gresiančia bauda savivaldybei, kuri labai paveiktų savivaldybės finansinę būklę?


Edgaras Pilypaitis. Procesas vyksta. Nuomos konkursas buvo paskelbtas. Buvo vienas pretendentas. Mes vertiname pretendento finansinius pajėgumus. Procedūros dar nėra pasibaigusios. Nuomos konkursas buvo viešas ir jame galėjo dalyvauti bet kas. Iki gruodžio 1 d. yra bendras atsiskaitymas Europos komisijai. Mūsų sutarties terminas pratęstas iki rugsėjo 1 d. 
Posėdžio pirmininkas




Edgaras Pilypaitis 
Posėdžio sekretorė




Inga Kanapeckienė

